**REPUBLIKA HRVATSKA Objavljeno na oglasnoj ploči škole 3. svibnja 2022.**

**ZAGREBAČKA ŽUPANIJA**

**OŠ „STJEPAN RADIĆ“**

**BOŽJAKOVINA**

KLASA: 112-02/22-01/04

URBROJ: 238/07-36-22-01

Božjakovina, 2. svibnja 2022.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20 ), ravnatelj Osnovne škole „Stjepan Radić, Božjakovina, raspisuje

**NATJEČAJ**

**za zapošljavanje učitelja/ice razredne nastave**

* 2 izvršitelja– m/ž, na određeno puno radno vrijeme (40 sati tjedno), zamjena za bolovanje

Mjesto rada: Osnovna škola „Stjepan Radić“, Božjakovina

Ugovor o radu sklapa se uz obvezan probni rad.

**UVJETI:**

Osim općih uvjeta sukladno općim propisima o radu, kandidati trebaju zadovoljiti i posebne uvjete:

* poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada
* odgovarajuća vrsta i razina obrazovanja iz članka 105. stavak 5. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20) u daljnjem tekstu: Zakon) te članka **4**. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine br. 6/19 i 75/20).

Uz **pismenu i vlastoručno potpisanu prijavu** na natječaj, kandidati su dužni priložiti:

1. **životopis,**
2. **preslika osobne iskaznice**
3. **dokaz o odgovarajućem stupnju obrazovanja (preslika diplome o završenom studiju),**
4. **dokaz o stečenim pedagoškim kompetencijama (ako je potrebno, a sukladno Zakonu o odgoju i obrazovanju u osnovnoj i srednjoj školi Narodne novine br.** **87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20 i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine br. 6/19 i 75/20),**
5. **dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja),**
6. **dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),**
7. **rješenje o priznavanju inozemne stručne kvalifikacije za obavljanje određene regulirane profesije u Republici Hrvatskoj (za osobe koje su stekle inozemnu obrazovanu kvalifikaciju za obavljanje poslova navedenog radnog mjesta u skladu s bazom reguliranih profesija** [**http://reguliraneprofesije.azvo.hr/hr/profesije/**](http://reguliraneprofesije.azvo.hr/hr/profesije/) **i Zakonom o reguliranim profesijama i priznavanju inozemnih stručnih kvalifikacija (Narodne novine br. 82/15, 70/19 i 47/20).**

U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe postupka).

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17 i 98/19) uz prijavu na natječaj dužan je, osim dokaza o ispunjavanju traženih uvjeta, priložiti i sve potrebne dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17 i 98/19), koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koja se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine br. 84/21.) dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata dostupne na poveznici Ministarstva hrvatskih branitelja poveznica:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat koji se poziva na pravo prednosti pri zapošljavanju, sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20) u prijavi na natječaj dužan je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju, u skladu s člankom 48. f Zakona o zaštiti civilnih i vojnih invalida rata (Narodne novine br. 33/92., 77/92., 27/93., 58/93., 2/94., 108/95., 108/96., 82/01., 103/03., 148/13. i 98/19.) dužan je uz prijavu priložiti sve dokaze o ispunjavanju traženih uvjeta i dokaz o utvrđenom statusu osobe s invaliditetom.

Sukladno članku 13. stavku 3. Zakona o ravnopravnosti spolova (Narodne novine br. 82/02 i 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Urednom prijavom smatra se prijava koja sadrži sve podatke i priloge navedene u javnom natječaju. Isprave se prilažu u neovjerenoj preslici i ne vraćaju se kandidatu nakon završetka natječajnog postupka, s tim da je prije izbora, po pozivu Povjerenstva, dužan predočiti izvornike isprava i dokumentacije. Nepravodobne i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne škole „Stjepan Radić“, Božjakovina.

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune te kandidate s liste upućuje na razgovor s Povjerenstvom. Kandidati su obvezni pristupiti provjeri kompetencija putem razgovora (intervjua). Ako kandidat ne pristupi razgovoru, smatra se da je povukao prijavu na natječaj.

Poziv kandidata na razgovor (intervju) s Povjerenstvom, te mjesto i vrijeme održavanja razgovora s Povjerenstvom objavit će se na mrežnoj stranici Osnovne škole „Stjepan Radić“, Božjakovina, www.os-stjepan-radic-bozjakovina.skole.hr u rubrici Natječaji. O rezultatima natječaja kandidati će biti obavješteni na mrežnoj stranici Osnovne škole „Stjepan Radić“, Božjakovina, u rubrici Natječaji u roku od 5 dana od dana donošenja odluke o izboru kandidata.

Podnošenjem prijave na natječaj kandidat daje izričitu privolu Osnovnoj školi „Stjepan Radić“, Božjakovina, da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br. 42/18).

Prijave s dokazima o ispunjavanju uvjeta mogu se predati neposredno u tajništvu škole ili poslati poštom na adresu škole:

**Osnovna škola „Stjepan Radić“,** **Domaćinska 1, Božjakovina, 10370 Dugo Selo**

**s naznakom "NE OTVARAJ – NATJEČAJ ZA UČITELJA/ICU RAZREDNE NASTAVE “**

Rok za podnošenje prijava je osam (8) dana od dana objave natječaja 3. svibnja 2022. godine.

**Ravnatelj:**

**Jure Mišković, prof.**